ଯାଜପୁରଃ ଗୁରୁବାର ଯାଜପୁରରେ ଚିହ୍ନଟ ହୋଇଥିବା ଆଉ ୪ ଜଣ ରୋଗୀ ବି କଲିକତା ସଂଯୋଗରୁ ସଂକ୍ରମିତ ହୋଇଛନ୍ତି । ଯାଜପୁର ଜିଲାପାଳ ଏ ସମ୍ପର୍କରେ ସୂଚନା ଦେଇଛନ୍ତି । ଜିଲାପାଳଙ୍କ ସୂଚନା ଅନୁସାରେ ୮୪, ୮୫, ୮୬, ଏବଂ ୮୭ ତମ ସଂକ୍ରମିତ ଚାରିଜଣ ହେଲେ କୋଲକାତା ଫେରନ୍ତା ଆକ୍ରାନ୍ତଙ୍କ ପରିବାର ସଦସ୍ୟ । ସେମାନଙ୍କ ମଧ୍ୟରୁ ୩ ଜଣ ଯାଜପୁର ବ୍ଲକ୍ ଅନ୍ତର୍ଗତ ବାସୁଦେବପୁର ପଞ୍ଚାୟତରେ ଆଉ ଜଣେ ଦଶରଥପୁର ବ୍ଲକ୍ ଅନ୍ତର୍ଗତ ବିରଜାପୁର ପଞ୍ଚାୟତରେ । ଏହି ୪ ଜଣଙ୍କୁ ମିଶାଇ ଯାଜପୁର ଜିଲାରେ ୧୨ ଜଣ କରୋନା ସଂକ୍ରମିତ ହୋଇଛନ୍ତି ।
ଯେଉଁ ଅଞ୍ଚଳରୁ ଏହି ଲୋକମାନେ ଠାବ ହୋଇଛନ୍ତି ସେହି ଅଞ୍ଚଳର ପୂର୍ବରୁ କଣ୍ଟେନମେଣ୍ଟ ଜୋନ ଭାବରେ ରହିଛି । ବର୍ତ୍ତମାନ ସବୁଠାରୁ ବଡ କଥା ହେଉଛି, କୋଲକାତାରୁ ୭୦୦ ଲୋକ ଜିଲ୍ଲାକୁ ଫେରିଛନ୍ତି। ଏହାସହ ସମସ୍ତେ ନାଁ ମଧ୍ୟ ପଞ୍ଜିକରଣ କରିଛନ୍ତି । ସେମାନଙ୍କୁ ସବୁ ସରକାରୀ କ୍ବାରେନଣ୍ଟାଇନ୍ରେ ରହିବା ସହ ସ୍ବାବ ଟେଷ୍ଟ ପାଇଁ ନମୁନା ପଠାଯାଇଛି।
